
Comunicat de presă privind aplicarea Statutului personalului silvic


În contextul:
- solicitării publice din data de 21 ianuarie 2020, formulată de Ministerul Mediului, Apelor și Pădurilor, cu referire la punerea în aplicare, de îndată a prevederilor Legii nr.234/2019 pentru modificarea şi completarea Ordonanţei de urgenţă a Guvernului nr. 59/2000 privind Statutul personalului silvic;
[bookmark: _Hlk30639561]-  conștientizării așezării ierarhice a Regiei Naționale a Pădurilor - Romsilva,ca  regie autonomă de interes național  aflată sub autoritatea statului, prin autoritatea publică centrală care răspunde de silvicultură;
- împrejurării potrivit căreia, Regiei Naționale a Pădurilor - Romsilva  este supusă prevederilor Ordonanței de urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare, respectând astfel principiile de funcționare a unei regii autonome,
	Consiliul de Administrație și conducerea executivă a Regiei Naționale a Pădurilor - Romsilva, prin directorul general Gheorghe MIHĂILESCU, încunoștiințează respectuos pe această cale, următoarele:

1. Conducerea executivă a Romsilva permanent a manifestat o conduită de respect pentru tot personalul silvic si mai ales a pădurarilor - aceștia din urmă reprezentând în mod practic și concret, celula de bază a Corpului silvic din perspectiva asigurării pazei și integrității fondului forestier național.
Atitudinea conducerii Romsilva s-a manifestat întotdeauna cu bună credință și printr-o totală disponibilitate la necesitățile și neajunsurile actuale ale tuturor categoriilor de personal silvic - materializându-se prin respectarea legislației în vigoare și acordarea tuturor drepturilor prevazute de Contractul colectiv de munca (C.C.M), prin identificarea de resurse financiare si prevederea lor in  bugetul de venituri și cheltuieli aferent anului 2019.
Concret in  anul 2019, Consiliul de Administrație și conducerea Romsilva au fost alături de familiile tuturor silvicultorilor agresați sau uciși în timpul exercitării atribuțiilor de serviciu, acordând începând din luna noiembrie 2019 sprijin financiar celor 3 copii minori ai pădurarului ucis în Judetul Maramureș (câte un salariu minim pe economie, în cuantum brut, până la definitivarea studiilor pentru fiecare copil). http://www.rosilva.ro/comunicate_de_presa/regia_nationala_a_padurilor_romsilva_asigura_intreg_sprijinul_financiar_familiei_padurarului_directiei_silvice_maramures_decedat_in_timpul_exercitarii_atributiilor_de_serviciu__p_560.htm

2. Din perspectiva aplicării și respectării prevederilor Legii nr.234/2019, act normativ care modifică și completează OUG nr.59/2000 privind Statutul personalului silvic, în vigoare din data de 16.12.2019, Consiliul de Administrație și conducerea Regiei menționează:
● Actul normativ în discuție își are aplicabilitate pentru toate categoriile de personal silvic, indiferent de locul/instituția/unitatea/organizația în care-și desfășoară activitatea (potrivit art.2 din Legea nr.234/2019), și anume:
· autoritatea publică centrală care răspunde de silvicultură şi de vânătoare, precum şi în structurile teritoriale de specialitate ale acesteia; 
· structurile administratorilor fondului forestier proprietate publică a statului şi bazele experimentale;  
· ocoalele silvice de regim;  
· structurile silvice de rang superior prevăzute la art. 13 din Legea nr. 46/2008 - Codul silvic, republicată, cu modificările şi completările ulterioare;  
· structurile de gestionare a faunei cinegetice; 
· administraţiile ariilor naturale protejate;  
· forurile ştiinţifice, institutele/unităţile de cercetare ştiinţifică, inginerie şi dezvoltare tehnologică în silvicultură; 
·  unităţile/instituţiile de învăţământ care şcolarizează în domeniul silvicultură;  
· organizaţiile şi asociaţiile sindicale şi profesionale din domeniul silvicultură;  
· unităţile de management al proiectului/unităţile de implementare a proiectului aferente domeniului silvicultură, indiferent de sursa/programul de finanţare; 
·  persoanele juridice de drept public care au în proprietate fond forestier;  
·  persoanele juridice şi fizice atestate/autorizate, în condiţiile legii, să desfăşoare activităţi şi/sau să presteze servicii în domeniul silvicultură;  
· organizaţiile nonguvernamentale care au în obiectul de activitate conservarea şi dezvoltarea fondului forestier naţional şi/sau a fondului cinegetic naţional; 
·  unităţile şi subunităţile din structurile administratorului fondului forestier proprietate publică a statului care gestionează activităţile de creştere, exploatare şi ameliorare a cabalinelor de rasă din patrimoniul statului.  

● Din considerente obiective - operaționalizarea principalelor prevederi ale Legii nr.234/2019 - nu putea fi realizată de Consiliul de Administrație și conducerea Romsilva până  la finele anului 2019,dar au fost  imediat demarate, inca din 18 decembrie  2019, toate demersurile legale, iar negocierile sunt in  desfășurare, între conducerea Romsilva si Federația Sindicatelor din Silvicultura.
Astfel, preocupările reale și asumate ale conducerii Romsilva au condus  la aprobarea de catre Consiliul de Administrație în data de 18.12.2019, a comisiei de negociere și mandatarea pentru negocierea actului adițional la Contractul colectiv de muncă înregistrat la ITM București la nr.168/22.05.2019 în scopul transpunerii în acesta,a prevederilor Legii nr.234/2019.  (Pct.25.2 din Hotărârea C.A. nr.30/18.12.2019). http://www.rosilva.ro/files/content/bucuresti/hot30.pdf

În concret, anterior operaționalizării principalelor prevederi ale Legii nr.234/2019 - se justifică îndeplinirea următoarelor obiective:
- stabilirea impactului și a sustenabilității economico-financiare a majorării cu 18% a fondului de salarizare al Romsilva  în contextul menținerii numărului existent de angajați la nivelul regiei, al unităților și/sau subunităților sale; (obiectiv realizat)
- prognozarea bugetului de venituri și cheltuieli al Romsilva pentru anul 2020 în ipoteza aplicării dispozițiilor Legii nr.234/2019 după cum urmează: 
· pentru perioada 01.01. - 28.02.2020 menținerea nivelului cheltuielilor cu personalul la cel actual ( obligatie legala stabilita prin Legea nr.5/2020 a bugetului de stat pentru anul 2020 );
· incepand cu data aprobarii prin hotarare de guvern (H.G.) a bugetului de venituri si cheltuieli al Romsilva  recalcularea cheltuielilor cu personalul respectând majorarea salarială pentru categoria pădurarilor (1.5 ori salariul  minim garantat în plată), precum și pentru toți ceilalți salariați (personal silvic sau de altă specialitate decât cea silvică); 
· incepand cu data publicarii in Monitorul Oficial al Romaniei a ordinului  conducătorului autorităţii publice centrale care răspunde de silvicultură privind   normelor metologolice de încadrare şi promovare a personalului silvic în grade profesionale şi gradaţii, recalcularea prin includerea și a noilor indemnizații de grad profesional în acord cu prevederile Legii nr.234/2019;,(art.II din Statutul personalului silvic ); 
-  aprobarea bugetului de venituri și cheltuieli al Romsilva pentru anul 2020;
- armonizarea prevederilor Contractului colectiv de muncă cu valabilitate 2019-2021,  cu dispozițiile Legii nr.234/2019, cu respectarea procedurii reglementate de Legea dialogului social nr.62/2011 - procedură în curs de derulare la nivelul Romsilva

În contextul argumentelor logice și obiective mai sus prezentate și probate, la care se adaugă și o serie de prevederi și termene legale ce se justifică a fi respectate, apreciem respectuos că nu poate plana asupra conducerii Romsilvai nicio intenție de inacțiune sau management defectuos.
Mai mult decât atât, fiind vorba de utilizarea resurselor financiare (chiar și când vorbim despre salarizarea sau dotarea personalului silvic, desigur cu respectarea reglementărilor legale în vigoare)  - este firesc, ca conducerea Romsilva să manifeste prudență, urmărindu-se o creștere rațională a salariilor personalului silvic, în acord cu prevederilor Statutului personalului silvic (modificat și completat), care să fie sustenabilă, pentru care să existe resursele financiare necesare și să nu fie o creștere care să creeze grave dezechilibre între personalul silvic și personalul contractul angajat de alta specializare decat silvica, în ceea ce presupune desfășurarea în condiții de normalitate și eficiență a Romsilva.

Conchidem, prin asigurarea respectuoasă a domnului ministru ca  în continuare respectam toate  actelor normative și termenelor legale - precum ca  derulam  toate  acțiunile  și obligații ce cad în sarcina Consiliului de Administrație și a conducerii executive a Romsilva, primând interesul superior al întreg Corpului silvic - ca resursă umană indispensabilă în ceea ce privește apărarea si asigurarea integrității fondului forestier național.

